ડીસા તાલુકાના લુણપુર ગામે એક ખેતરમાં પશુઓથી રક્ષણ મેળવવા માટે મુકેલા ઝટકા મશીનનો કરંટ લાગતા કલાજી મદારજી ઠાકોર ઉ.વ.૩પ નામના યુવકનું મોત નિપજ્યું હતું. જાકે ખેતરના માલીકે આ ઘટના બહાર ન આવે તે માટે મૃતક યુવકની લાશને જમીનમાં ખાડો ખોદી દાટી દીધી હતી. આમ એક ગુનો છુપાવવા તેને બીજા ગુનો આચર્યો હતો. દરમીયાન આ બાબતે ડીસા તાલુકા પોલીસને ખાનગી બાતમી મળતાં ઘટના સ્થળે જઈ યુવકની લાશને બહાર કઢાવી હતી. બાદમાં લાશને પી.એમ.અર્થે ખસેડી આ મામલે વધુ તપાસ હાથ ધરી છે. આ બનાવના પગલે સમગ્ર પંથકમાં ચકચાર મચી જવા પામી છે.